**UKWELI KUHUSU AHMADIYYAH**

Kipeperushi cha Amsha-Amsha kila mwezi

Toleo 03

Agosti 2011

 **TOLEO HILI:**

* **Lengo**
* **Ahmadiyyah**
* **Khalifatul-Masih**
* **Mirza Ghulam Ahmad**

Lengo la Ahmadiyyah

Assalaam Alaykum {amani iwe juu yenu}, sisi ni kundi la Waislamu na ni Ahmadiyyah wa zamani ambao, baada ya kuzisoma itikadi za Ahmadiyyah kwa miaka mingi, tunaona ni wajibu kusambaza elimu ambayo tumeipata kwa kurejea vitabu vya dini ya Ahmadiyya.

Lengo letu ni kuwapatia Waislamu elimu ya kutosha kuhusu dini ya Ahmadiyyah, sio tu kuweza kutambua tofauti baina ya Uislamu na Ahmadiyyah bali kuweza kupambana na upotoshaji wa dini hii ambayo inajitokeza kama Uislamu.

Tunakaribisha mrejesho kutoka kwa watu wa makundi yote iwe Waislamu, Ahmadiyyah au wengineo. Nia yetu ni kuanzisha majadiliano na Ahmadiyyah kwa njia ya heshima na ya kiungwana.

Tafadhali pata maelezo ya kuwasiliana nasi nyuma ya kipeperushi hiki. Kama una swali lolote au maoni yoyote, tafadhali usisite kuwasiliana. Aidha unaweza kuchangia ili kupata kipeperushi kila kipindi cha mwezi mmoja kwa baruapepe.

 Dini ya Ahmadiyyah ilianzishwa kule Punjab, India, na mwasisi wake Mirza Ghulam Ahmad Qaidiani mnamo mwaka 1889. Mwasisi huyu alidai kutimiza bishara za dini za ulimwengu kuhusiana na ujio wa mkombozi katika siku za mwisho. Jumuiya aliyoianzisha hudai kuwa inaeneza mafundisho sahihi ya Uislamu.

Ahmadiyya wanaamini kuwa mlolongo wa Manabii haujakoma na manabii wanaweza kuja kama waandamizi wa Mtume Muhammad {Rehema na Amani zimshukie}. Wanaamini Yesu wa Injili {Biblia} hatarudi kwani wao wanasema alinusurika kusulubiwa na akahama kutoka Jerusalem, Palestina kwenda Kashmir, India na akafia huko akiwa na umri wa miaka 120.

Wanamwamini Yesu {AS} wa kufananisha badala ya Yesu mwenyewe na kwamba *Mahdi* wa siku za mwisho ni mmoja na ni yuleyule kuwa ndiye Yesu {AS}. Wanaamini kuwa miujiza ya manabii ilikuwa ni ya kitamathali na si ya kimaana. Wanaamini Yalesh ndilo jina halisi la Mungu. Wanaamini mtu anaweza kuwa bora zaidi ya Yesu {AS}.

Wanawatangaza wale wote wanaomkataa nabii wao kuwa si Waislamu na wanashikilia imani nyingine ngeni katika Uislamu. Hizi ni baadhi tu ya imani kuu za Ahmadiyyah ambazo ziko kinyume na Uislamu.

In shaa Allah, tutagusia katika kijarida chetu aqida yao, mwenendo wao, migongano yao, makosa yao, pumba zao, mkanganyiko wao, kashfa zao, tabiri zao zilizoshindikana na muundo wao mzima unaofanana-fanana na kijidhehebu-dhehebu.

 **HADITH YA MWEZ**I

 Tafadhali tembelea tovuti zifuatazo kwa habari kuhusu Ahmadiyyah:

www.alhafeez.org/rashid

www.letmeturnthetables.com

[www.thecult.info/blog](http://www.thecult.info/blog)

 **HABARI ZAIDI ZA MIRZA GHULAM AHMAD**

 Baada ya kifo cha Mirza Ghulam Ahmad Qadiani mwaka 1908, alirithiwa na rafiki yake Hakiim Nuuruddin. Huyu ndiye aliyekuwa *Khalifatul Masih* wa kwanza ambapo maana yake ni *“Mrithi wa Masihi”.* Baada ya huyu naye kufa mwaka 1914, mtoto wa Mirza Ghulam Ahmad, Bashiiruddin Mahamud akawa *Khalifatul Masih*. Huyu naye alipokufa mwaka 1965, akarithiwa na mwanawe Nasir Ahmad ambaye mwaka1982 alirithiwa na nduguye Tahir Ahmad ambaye alikufa mwaka 2003.

Kiongozi wa sasa tangu 2003 ni Mirza Masruur Ahmad ambaye ni mjukuu wa mwasisi wa Ahmadiyyah, Mirza Ghulam Ahmad Qadiani. Mirza Ghulam Ahmad alizaliwa mwaka 1839/40. Alidai kwamba yeye alikuwa ni mfuasi wa Mtume {Rehema na Amani zimshukie}, yeye ndiye ujio wa pili wa Muhammad {Rehema na Amani zimshukie}, yeye ndiye ujio wa pili wa Yesu {AS}, yeye ndiye Mahdi, mujaddid wa miladia ya mwisho na ndiye ujio wa pili wa mungu wa Wahindu Krishnah mbali ya kudai kuwa amezitimiza sifa za Manabii wote waliopita wa Mwenyezi Mungu {SWT}.

Mwanzoni mwa maisha yake alidai kuwa , *“Mimi nina imani ileile ya Ahli Sunnat Wal Jammah {Waislamu wa Suni}”* lakini akapingana na kauli yake hii kwa aghalabu kila sura, maana na namna. Mtume Mtukufu Muhammad {Rehema na Amani zimshukie} katufahamisha kuwa Yesu {AS} atarudi katika siku za mwisho.

Mirza Ghulam Ahmad alidai kuwa yeye ndiye aliyetimiza bishara hii hata kama alishindwa kuyatimiza maneno ya Mtume Muhammad {Rehema na Amani zimshukie}, mfano mmojawapo ni kuwa, “mwana wa Maryamu, kwa hakika, atatamka Talbiya kwa ajili ya Hijja au kwa ajili ya Umrah au kwa ajili ya vyote viwili katika bonde la Rauha” {Muslim, *#2877}* ambayo ni umbali wa maili 36 kutoka Madina, Arabuni. Mirza Ghulam Ahmad hakupata kabisa kuondoka India. Pia anadai kuwa Mahdi ambaye katabiriwa kuja kabla ya Yesu ndiye mtu yuleyule mmoja Yesu {AS} hata kama Mtume Muhammad {Rehema na Amani zimshukie} alisema kuwa kiapo cha utii kwa Mahdi kitakuwa baina ya jiwe jeusi {al-hajar al-aswad} katika Ka’bah na maqam Ibrahim”. {Abu Dawud 5:94}

Mtume Muhammad {Rehema na Amani zimshukie} mara nyingi amesema kuwa “hakutakuwa na nabii baada yangu.” (Bukhari, Juz. 4, B55 #661) na Qur’an Tukufu pia inasema, “Muhammad ni mwisho wa Manabii.” {33:40}. Hata hivyo, Mirza Ghulam Ahmad, kinyume na Mwenyezi Mungu na Mtume Wake {Rehema na Amani zimshukie}, anadai “Mimi ni Rasuli {Mtume} na pia Nabii.” *(M.R, Uk. 11).*

Mtume Mtukufu Muhammad {Rehema na Amani zimshukie} amesema, “nafasi yangu kuhusiana na Manabii walionitangulia yaweza kufafanuliwa kwa mfano ufuatao: Mtu kasimamisha jengo na kaliremba jengo hili kwa urembo mkubwa, lakini kaacha uwazi kwenye pembe ambapo tofali moja lilikuwa linakosekana. Watu wakaliangazia-angazia na kuustaajabia urembo wake lakini walishangaa kwa nini tofali mojalilikuwa linakosekana. Mimi niko kama tofali hilo lililokosekana na mimi ndiye wa mwisho katika mlolongo wa Manabii”.  ***(Bukhari,* *Muslim, Musnad Ahmad, Tirmidhi, Abu Dawud).***

**ahmadi.flyer@gmail.com**

**user/shahidkamal**

**ahmadi\_flyer**

**KHALIFAHTUL-MASIH**